**Fejér Megyei Önkormányzat Közgyűlésének**

**100/2020. (IX.24.) határozata**

**a 2021-2027-es költségvetési időszak Európai Uniós forrásainak felhasználásához kapcsolódó területi szintű tervezés folyamatáról és a szükséges intézkedések meghozataláról**

A Fejér Megyei Közgyűlés megtárgyalta a „Beszámoló a 2021-2027-es költségvetési időszak Európai Uniós forrásainak felhasználásához kapcsolódó területi szintű tervezés folyamatáról és javaslat a szükséges intézkedések meghozatalára” c. előterjesztést és az alábbi határozatot hozta:

1. A Közgyűlés a 2021-2027-es költségvetési időszak Európai Uniós forrásainak felhasználásához kapcsolódó területi szintű tervezés folyamatáról szóló beszámolóban foglaltakat megismerte és elfogadja.
2. A Közgyűlés a 2014-2020-as fejlesztési ciklusra vonatkozó Fejér Megye Területfejlesztési Koncepciójának, Programjának, valamint az Integrált Területi Programjának felülvizsgálatával egyetért.
3. A Közgyűlés felhatalmazza Elnökét a „21-27 tervezési időszak stratégiai- és projektszintű előkészítése” című, TOP-1.5.1-20 kódszámú pályázati felhíváson a megyei önkormányzatoknak biztosított keret terhére támogatási kérelem benyújtására és nyertes pályázat esetén a támogatási szerződés aláírására, a Közgyűlés utólagos tájékoztatási kötelezettsége mellett.
4. A Közgyűlés felhatalmazza Elnökét - a pályázat pozitív elbírálását követően - a TOP-1.5.1-20 kódszámú pályázati felhíváshoz kapcsolódó beszerzési eljárások lefolytatására és a nyertes ajánlattevővel / ajánlattevőkkel a szerződések aláírására, a Közgyűlés utólagos tájékoztatási kötelezettsége mellett. A Közgyűlés pályázati értékelési szempontként pályázói referencia meglétét és a legalacsonyabb ajánlati árat határozza meg.
5. A Közgyűlés – figyelemmel a területfejlesztési koncepció, a területfejlesztési program és a területrendezési terv tartalmi követelményeiről, valamint illeszkedésük, kidolgozásuk, egyeztetésük, elfogadásuk és közzétételük részletes szabályairól szóló 218/2009. (X.6.) Korm. rendelet (a továbbiakban: 218/2009. (X.6.) Korm. rendelet) 13. §-ára – megismerte és elfogadja a Fejér Megye Területfejlesztési Koncepciójának felülvizsgálatához és Fejér megye területfejlesztési programjának elkészítéséhez kapcsolódó, a határozat mellékletét képező Partnerségi Tervet.
6. A Közgyűlés felhatalmazza Elnökét, hogy a Partnerségi Terv megvalósításához szükséges eszközöket, egyeztetési formákat a 218/2009. (X.6.) Korm. rendelet 13. § (2) b) pontjában foglaltak figyelembevételével, a Pénzügyminisztérium által a megyei önkormányzatok számára rendelkezésre bocsájtott tervezési útmutatók és az aktuális járványügyi helyzet alapján határozza meg - preferálva az elektronikus úton történő kapcsolattartási formákat -, folytassa le az egyeztetéseket és az ütemterv alapján számoljon be ezek eredményéről.
7. a) A Fejér Megyei Önkormányzat Közgyűlése nyilatkozik arról, hogy a Fejér Megye Területfejlesztési Koncepciójának felülvizsgálatához és Fejér megye területfejlesztési programjának elkészítéséhez szükséges állami alapadatokat az illetékes államigazgatási szervtől díj-, költség- és térítésmentesen megkéri, egyúttal nyilatkozik arról, miszerint az adatbázisokat és az adatokat kizárólag a megnevezett területfejlesztési tervek készítésére, módosítására irányuló feladatához használja fel.

b) A Közgyűlés felhatalmazza Elnökét a nyilatkozat aláírására.

**Felelős:** Dr. Molnár Krisztián

Közgyűlés elnöke

**Határidő:** folyamatos

Székesfehérvár, 2020. szeptember 24.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: